Charalampos Mavrias

Charalampos "Charis" Mavrias (; lahir 21 Februari 1994) merupakan pemain bola sepak Greece yang bermain untuk kelab Liga Perdana Inggeris, Sunderland dan pasukan kebangsaan Greece sebagai pemain sayap.

 Karier kelab 

 Panathinaikos 
Mavrias menyertai akademi belia Panathinaikos pada tahun 2007, ketika berumur 13 tahun, dan dinaikkan ke skuad pasukan utama pada tahun 2010, selepas menandatangani kontrak profesional pada tahun sebelumnya. Pada 20 Oktober 2010, dia membuat penampilan pasukan utama dan Liga Juara-Juara Eropah buat pertama kali, bermain 12 minit terakhir perlawanan yang berkesudahan dengan keputusan 0–0 di tempat sendiri menentang Rubin Kazan, menjadikannya pemain termuda Greece dalam sejarah beraksi dalam pertandingan itu, dan yang kedua termuda secara keseluruhan (hanya dibelakang Celestine Babayaro, sebelum diatasi oleh Alen Halilović dan Youri Tielemans). Empat hari kemudian dia membuat penampilan liga buat kali pertama, sebagai pemain gantian ketika kekalahan 0–1 kepada AEK.

Mavrias menjaringkan gol profesional pertamanya pada 18 Februari 2012, ketika kemenangan 2–0 ke atas Ergotellis; dia menjaringkan gol Eropah pertamanya pada 31 Julai 2012, ketika kemenangan 2–0 ke atas Motherwell dalam perlawanan pertama pusingan kelayakan ketiga Liga Juara-Juara, satu minit selepas masuk ke padang sebagai pemain gantian.

 Sunderland 
Pada 22 Ogos 2013, Mavrias menyertai kelab Liga Perdana Inggeris, Sunderland mengikat kontrak selama tiga tahun, dengan yuran perpindahan yang tidak didedahkan, dikatakan £3 juta. Walau bagaimanapun, dia tidak disenaraikan dalam skuad untuk menentang Southampton kerana kurang cergas.

Mavrias membuat penampilan sulungnya lima hari kemudian, masuk sebagai pemain gantian pada separuh masa kedua ketika kemenangan 4–2 di tempat sendiri ke atas Milton Keynes Dons dalam kempen Piala Liga Inggeris. Dia menjaringkan gol pertamanya pada 25 Januari tahun berikutnya, menjaringkan gol kemenangan ke atas Kidderminster Harriers dalam pusingan keempat Piala FA Inggeris.

 Rujukan 

 Pautan luar 
 Profil Scoresway


 Profil ESPN FC

Kategori:Kelahiran 1994
Kategori:Orang hidup
Kategori:Pemain bola sepak Greece
Kategori:Pemain bola sepak remaja Greece
Kategori:Pemain bola sepak antarabangsa bawah-21 Greece
Kategori:Pemain bola sepak antarabangsa Greece
Kategori:Pemain Panathinaikos F.C.
Kategori:Pemain Superleague Greece
Kategori:Pemain Sunderland A.F.C.
Kategori:Pemain Liga Perdana Inggeris
Kategori:Pemain bola sepak ekspatriat di England
Kategori:Pemain bola sepak ekspatriat Greece
Kategori:Pemain tengah (bola sepak)
Kategori:Orang dari Zakynthos